b'\n_START_ARTICLE_\nAvtomobil bomba\n_START_PARAGRAPH_\nAvtomobil bomba oz. vozilo bomba je improvizirana eksplozivna naprava, name\xc5\xa1\xc4\x8dena v avtomobilu oziroma drugem prevoznem sredstvu, ter spro\xc5\xbeena. Zelo pogosto se uporablja za atentate, terorizem in gverilsko bojevanje, z namenom usmrtitve potnikov v vozilu, ljudi v dosegu ubojnega radija ter po\xc5\xa1kodovanja zgradb ali druge lastnine. Avtomobili bombe se predstavljajo kot lasten prevozni mehanizem in lahko prena\xc5\xa1ajo relativno velike koli\xc4\x8dine eksploziva, ne da bi pritegnili pozornost; z ve\xc4\x8djimi vozili in tovornjaki je mogo\xc4\x8de prenesti tudi okrog 3200 kg eksploziva, tako kot so ga 19. aprila 1995 v mestu Oklahoma, kjer je bilo ubitih 168 ljudi ter ve\xc4\x8d kot 680 po\xc5\xa1kodovanih._NEWLINE_Avtomobil bombo se lahko aktivira na ve\xc4\x8d na\xc4\x8dinov, med drugim tudi z odpiranjem vrat vozila, zagonom motorja, pritiskom na pedal za plin ali zavoro, pri\xc5\xbeigom v\xc5\xbeigalne vrvice ali napravo za od\xc5\xa1tevanje \xc4\x8dasa. Bencin v rezervoarju vozila pa lahko naredi eksplozijo bombe \xc5\xa1e mo\xc4\x8dnej\xc5\xa1o.\n_START_SECTION_\nUporaba kot oro\xc5\xbeje\n_START_PARAGRAPH_\nAvtomobili bombe so zelo u\xc4\x8dinkovita oro\xc5\xbeja, saj omogo\xc4\x8dajo zelo lahek na\xc4\x8din prevoza velike koli\xc4\x8dine eksploziva do dolo\xc4\x8dene tar\xc4\x8de. Pri eksploziji avtomobila bombe pa nastane tudi velika koli\xc4\x8dina \xc5\xa1rapnelov ter lete\xc4\x8dih kosov, ki povzro\xc4\x8dijo sekundarno \xc5\xa1kodo na ljudeh in objektih v bli\xc5\xbeini. Najpogostej\xc5\xa1i uporabniki avtomobila bombe, so postali samomorilski napadalci. Na\xc4\x8delnik za\xc4\x8dasne Irske republikanske armade Se\xc3\xa1n Mac St\xc3\xadof\xc3\xa1in opredeljuje avtomobil bombo, tako kot takti\xc4\x8dno kot tudi strate\xc5\xa1ko gverilsko oro\xc5\xbeje. Strate\xc5\xa1ko moti delovanje nasprotnikove vlade, ter hkrati udari po jedru ekonomske strukture s pomo\xc4\x8djo ogromnega uni\xc4\x8denja. S takti\xc4\x8dnega vidika onemogo\xc4\x8di veliko \xc5\xa1tevilo varnostnih sil in enot na poglavitnih obmo\xc4\x8djih v regiji.\n_START_SECTION_\nProtiukrepi\n_START_PARAGRAPH_\nObramba proti avtomobilom bombam, vklju\xc4\x8duje nadzorovanje in usmerjanje vozil z varne razdalje okoli ranljivih ciljev, s pomo\xc4\x8djo zapor cest, kontrolnimi to\xc4\x8dkami, betonskimi in drugimi (tako imenovanimi "Jersey barrier") preprekami, kovinskimi ovirami ali kaljenimi objekti, ki prenesejo eksplozijo. Kjer mimo varovanih objektov potekajo ve\xc4\x8dje komunikacije (ceste), je edina za\xc5\xa1\xc4\x8dita zapora le-teh (na primer zaprtje ceste v ameri\xc5\xa1ki prestolnici Washington, D.C, kjer je popolnoma zaprta cesta pred Belo hi\xc5\xa1o). V preteklosti pa je ta taktika spodbudila, potencialne napadalce, da napadejo raje neza\xc5\xa1\xc4\x8ditena mesta kot na primer trge.'